Diari Oficial de la Generalitat Valenciana


Sumari del DOGV 792, del 25-03-1988 (1988/810807)

RESOLUCIÓ de 23 de febrer de 1988, de la Direcció General de Patrimoni Artístic, per a la declaració de Be d'Interès Cultural, com a Zona Arqueològica, del jaciment roma anomenat <<Plaça de l'Almoina>>, de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   792

Data del DOGV
:   25-03-1988

Secció del DOGV
:   ALTRES DISPOSICIONS

Número del document
:   1988/810807


Data del document
:   23-02-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 23 de febrer de 1988, de la Direcció General de Patrimoni Artístic, per a la declaració de Bé d'Interés Cultural, com a Zona Arqueològica, del Jaciment romà anomenat "Plaça de l'Almoina" de València.  
Vist que l?Excm. Ajuntament de València, en la sessió Plenària del dia 27 de març de 1986, acordà sol·licitar a aquesta Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, la incoació d'expedient per a la declaració de Bé d?Interès Cultural com a Zona Arqueològica del jaciment romà «Plaça de l'Almoina» de València.  
Vist que la Unitat Tècnica d?arqueologia informa positivament sobre aquesta petició.  
Vist que per Resolució de 6 de maig de 1986, la Direcció General de Patrimoni Artístic incoa expedient per a la declaració de Zona Arqueològica a favor del jaciment esmentat i el seu entorn (BOE 26/juny de 1986 i el DOGV 11/6/86).  
Vist que, d'acord amb el que disposa l'article 12.2 del Reial Decret 111/1986, de 10 de gener, de desplegament parcial de la Llei 16/1985, de 25 de juny, del Patrimoni Històric Espanyol, es notifica a l'Excm. Ajuntament de València i a l?Arxiconfraria de la Mare de Déu dels Innocents Màrtirs i Desemparats de València com a propietària d'un solar situat a la zona la declaració de la qual es pretén, la incoació de l'expedient mencionat, amb data de 7 de maig de 1986.  
Vist que, amb data 9 de maig de 1986, es notifica a la Subdirecció General de Protecció del Patrimoni Històric del Ministeri de Cultura la incoació de l?expedient esmentat, per a l'anotació preventiva al Registre General de Béns d?Interès Cultural, amb assignació del codi E-H-A-06-387230505.  
Vist que, una vegada sol·licitat informe a la Universitat de València i a la d'Alacant, segons que estableix el punt 2 de l'article 9 de la Llei 16/1985, de 25 de juny, del Patrimoni Històric Espanyol, la Universitat d'Alacant, a través de la Secció d?arqueologia de la seua Facultat de Filosofia i Lletres, l'emet en sentit favorable. La Universitat de València no es pronuncia dins del termini de 3 mesos que estableix el susdit article 9é, per la qual cosa s'estima favorable la declaració esmentada, d'acord amb el que s'hi estableix.  
Vist que per la resolució de 17 de juny de 1987, de la Direcció General de Patrimoni Artístic, s'obri el període d'informació pública corresponent per un termini de 20 dies, sense que s'hi presenta cap al·legació.  
Vist que en el curs de la tramitació de l'expedient, sotmès a tràmit d'audiència, d'acord amb l'article 9.2 de la Llei 16/1985, de 25 de juny, i l'article 13.2 del Reial Decret 111 / 1986, de 10 de gener, que la desplega parcialment, l'Excm. Ajuntament de València no presenta cap al·legació.  
Vist que, amb data 30 de novembre de 1987, i a l'empara de l'article 91 de la Llei de Procediment Administratiu de 17 de juliol de 1958, l?Arxiconfraria de la Mare de Déu dels Innocents Màrtirs i Desemparats de València presenta escrit d'al·legacions, com a propietària d'un solar situat a la plaça de l'Almoina. Les al·legacions esmentades poden condensar-se en els punts següents:  
1. Que a la Comunitat Autònoma Valenciana no li és necessari recórrer al Govern de la Nació per a protegir el Patrimoni Arqueològic propi, ja que si la declaració de Bé d?Interès Cultural correspon al Govern de la Nació mitjançant Reial Decret, això suposa una retallada de la competència de la Comunitat Autònoma continguda en l'article 31.5 dels Estatuts de la Comunitat Valenciana; s'estima com a suficient per a protegir el Patrimoni Arqueològic el que estableix la Legislació del Sòl vigent.  
2. La declaració de Bé d?Interès Cultural excedeix de la competència de la Comunitat Autònoma Valenciana quedant supeditada als dictats de l?òrgan superior de tutela (el Govern de la Nació) a través del Reial Decret de declaració.  
3. L?àmbit de delimitació de Zona Arqueològica proposat afecta terrenys de titularitat pública, terrenys d'equipament cultural i religiós i superfícies de propietat privada, i pel principi constitucional d'igualtat en l'aplicació de la Llei (article 14 de la Constitució Espanyola), hauran d'efectuar-se excavacions arqueològiques tant en la propietat privada com en els vials de trànsit públic.  
4. Es proposa d'harmonitzar els interessos urbanístics de la zona amb les excavacions arqueològiques en el subsòl, mitjançant un pla especial de protecció, amb la concurrència de competències entre la Conselleria de Cultura, Educació i Ciència, la Conselleria d'Obres Públiques, Urbanisme i Transports i l?Excm. Ajuntament de València. S'assenyalen diversos exemples nacionals i internacionals sobre això, per tal d'harmonitzar l?excavació en el subsòl amb l?ús urbanístic en el vol.  
5. S'al·leguen la confluència d'interessos entre l'Arxiconfraria de la Mare de Déu dels Innocents Màrtirs i Desemparats de València i l?Excm. Ajuntament de València, d'acord amb el conveni subscrit entre ambdues parts el 20 de maig de 1985, en el qual s'aporten solucions urbanístiques que no desmereixen la riquesa arqueològica del subsòl, i se sol·licita que es desistesca de la declaració de Bé d?Interès Cultural de la zona esmentada i que s?harmonitze mitjançant un Pla de Protecció d'ús com a jardí litúrgico-privat del solar adossat a la Basílica de la Mare de Déu dels Desemparats, propietat d'aquesta Arxiconfraria.  
Vist que amb data 10 de desembre de 1987, es presenta escrit complementari de les al·legacions, i s'hi adjunta informe emès pel Cap del Servei d?activitats Arqueològiques de l'Ajuntament de Barcelona, de possibles solucions per a fer compatible l?interès general i el manteniment de l?ús previst amb anterioritat a la declaració d?interès arqueològic.  
Vist que, amb data 15 de gener de 1988, l'Arxiconfraria de la Mare de Déu dels Innocents Màrtirs i Desemparats de València presenta un escrit formulant denúncia de mora en relació amb l?expedient.  
Vistos La Llei 16/1985, de 25 de juny, del Patrimoni Històric Espanyol, el Reial Decret núm. 111/1986, de 10 de gener, de desplegament parcial de la Llei esmentada, la Llei de Procediment Administratiu, de 17 de juliol de 1958, la Llei de Règim del Sòl i Ordenació Urbana, de 9 d'abril de 1986, l?Estatut d?autonomia de la Comunitat Valenciana aprovat per Llei 5/1982, de 10 de juliol, el Reial Decret 3.066/1983, de 13 d'octubre, el Decret de la Presidència de la Generalitat Valenciana 171/1983, de 29 de desembre, la Llei del Govern Valencià 5/1983, de 30 de desembre, el Reglament Orgànic i Funcional de la Conselleria de Cultura, Educació i Ciència aprovat per Decret 95/1987, de 17 d'agost, i d'altres disposicions de general aplicació.  
Atès que aquesta Direcció General de Patrimoni Artístic és competent per a resoldre aquest expedient d'acord amb l'article 6é, apartat a), de la Llei de Patrimoni Històric Espanyol vigent de 25 de juny de 1985, i la normativa autonòmica esmentada.  
Atès que, d'acord amb els informes emesos pels Serveis Tècnics corresponents, les al·legacions presentades per l'Arxiconfraria de la Mare de Déu dels Innocents Màrtirs i Desemparats de València no poden tenir-se en compte per les raons següents:  
a) La competència de la Comunitat Autònoma per a la declaració d'un Bé d?Interès Cultural, la determina la Llei 16/1985, de 25 de juny, del Patrimoni Històric Espanyol en l'article 9é i 6é, en relació amb els articles 12, 13 i 14 del Reial Decret núm. 111/1986, de 10 de gener, de desplegament parcial de la Llei. La competència esmentada no està supeditada als dictats de l?òrgan superior de tutela (el Govern de la Nació) ja que el Reial Decret de Declaració d'un Bé Cultural, és sol·licitat al Govern a través del Ministeri de Cultura, «quan la Comunitat Autònoma o l?òrgan competent d'aquesta (la Direcció General de Patrimoni Artístic) considera que procedeix declarar d?interès cultural un determinat bé» (article 14.2 de la Llei). Aquesta Direcció General no estima suficient per a protegir el Patrimoni Arqueològic la Legislació del Sòl vigent, perquè aquest plantejament excedeix el que és matèria de la seua competència.  
b) L?àmbit de delimitació de la Zona Arqueològica que es pretén està determinat per ser l?àrea monumental de l'antiga ciutat romana (Fòrum) i medieval islàmica de València, segons s'ha pogut constatar pels treballs arqueològics realitzats, tant en terrenys públics com en terrenys privats, duts a terme amb l'autorització d'aquesta Direcció General com a protecció del Patrimoni Històric.  
c) La incoació i declaració posterior com a Zona Arqueològica del Jaciment «Plaça de l'Almoina» de València, determinarà l?obligació de redactar un Pla Especial de Protecció de l?àrea afectada per la declaració o un altre instrument de planejament que complesca les exigències que estableix la Llei 16/1985 (Article 20).  
d) La confluència d'interessos entre l'Arxiconfraria i l?Excm. Ajuntament de València no afecta en res la declaració que es pretén com a Bé d?Interès Cultural. Els vestigis exhumats a la Plaça de l'Almoina són una última possibilitat de fer accessible al poble una mostra de l'arquitectura romana monumental de València, d?interès no solament local sinó necessari per a comprendre aspectes importants de la romanització Hispània. L?ús a què ha de destinar-se el jaciment arqueològic «Plaça de l'Almoina», ha de tenir un caràcter eminentment didàctic, sense que això entrebanque una possible futura actuació a la zona, amb el projecte previ corresponent que millora la finalitat didàctica i pública, alhora que contribuesca a impedir la degradació de les restes arqueològiques, tot això dependent de la naturalesa de futures troballes i de llur valor cultural.  
Atès que la Universitat d'Alacant en l?informe emès estima d'absoluta necessitat la declaració de Bé d?Interès Cultural com a Zona Arqueològica del Jaciment Arqueològic «Plaça de l'Almoina» de València, tant pel seu indubtable interès arqueològic i històric, com per la ubicació al centre de la ciutat antiga i per l?enorme importància de les restes trobades.  
Atès que no procedeix la cancel·lació de l'expedient per denúncia de mora al·legada per l?Arxiconfraria de la Mare de Déu dels Innocents Màrtirs i Desemparats de València, d'acord amb què estableix l'article 9.3 de la Llei 16/1985, de 25 de juny, del Patrimoni Històric Espanyol.  
Atès que s'han acomplert els tràmits preceptius en la incoació i instrucció d'aquest expedient, aquesta Direcció General ha acordat, pel que fa a la matèria que és de la seua competència, el següent:  
1. La procedència de la declaració d?interès cultural com a Zona Arqueològica del jaciment romà anomenat »Plaça de l'Almoina» de València, delimitada per l'àrea compresa entre: «Carrer Cavillers, carrer del Miracle, gira cap al Nord pel carrer Trinquet de Cavallers, engloba la plaça de Nàpols i Sicília, carrer Baró de Petrés; gira cap a l'Oest per la Plaça de Sant Esteve i cap al Nord pel carrer del Tossalet, en arribar al carrer de Trinitaris cap a l'Oest fins arribar al carrer del Salvador on gira cap al Nord fins al carrer de la Unió, on gira cap a l'Oest i arriba pel carrer Franciscans fins a la Plaça de Nules on va cap al Sud i l'Oest pel carrer de Samaniego fins arribar al carrer Serrans on gira cap al Sud i l'Est seguint la línia dels carrers de Cuines, Banys dels Pavesos i Corretgeria, fins arribar de nou al carrer Cavillers seguint la línia de l'antic carrer de la Punyaleria».  
Tot això prenent com a base que la plaça de l'Almoina esmentada es troba situada en ple centre de l?àrea monumental de l'antiga ciutat romana (Fòrum) i medieval Islàmica.  
2. Comunicar el present acord a l?Excm. Ajuntament de València, a l'Arxiconfraria de la Mare de Déu dels Innocents Màrtirs i Desemparats de València i publicar-ho en el Diari Oficial de la Generalitat Valenciana a efectes de notificació a les persones interessades.  
3. Instar al Govern de la Nació a través del Ministeri de Cultura, la declaració, mitjançant Reial Decret, de la Zona Arqueològica susdita.  
4. Contra aquesta resolució, que no és definitiva en la via administrativa, hom pot interposar recurs d'alçada davant l?Hble. Sr. Conseller de Cultura, Educació i Ciència en el termini de quinze dies hàbils, comptadors a partir de l?endemà de la notificació.  
València, 23 de febrer de 1988.- El Director General de Patrimoni Artístic: Tomás Llorens i Serra.